[{"text_idx": "#000003", "text": "So\u0303ja 330. pa\u0308ev: Vene va\u0308ed ei kontrolli ta\u0308ielikult Soledari, vo\u0303itlus ja\u0308tkub"}, {"text_idx": "#000004", "text": "Ameerika U\u0308hendriigid peaksid sel na\u0308dalal teatama uuest relvaabi paketist, mille ka\u0308igus antakse Ukrainale esimest korda Strykeri lahingumasinaid ning veel Bradley lahingumasinaid lisaks varem lubatule. Politico allikate kinnitusel antakse Ukrainale pikema lennuulatusega rakette, kui seni on antud. Uuest relvaabi paketist vo\u0303idakse teada anda reedel. Saksa valitsusallikate kinnitusel ei anna Saksamaa Ukrainale tanke ega luba Saksa pa\u0308ritolu tanke anda ka teistel, kuniks enda tanke Ukrainale ei anna USA. USA so\u0303nul ei kontrolli Vene va\u0308ed ta\u0308iel ma\u0308a\u0308ral Soledari linna."}, {"text_idx": "#000006", "text": "- Meedia: USA uues relvaabi paketis on Strykeri lahingumasinad, veel Bradleysid ning uued pikamaa raketid;"}, {"text_idx": "#000007", "text": "- WSJ: Saksamaa ei taha anda Ukrainale tanke enne, kui USA seda teeb;"}, {"text_idx": "#000008", "text": "- USA: Vene va\u0308ed ei kontrolli ta\u0308iel ma\u0308a\u0308ral Soledari, vo\u0303itlus ja\u0308tkub;"}, {"text_idx": "#000009", "text": "- Leedu kaitseministri so\u0303nul teatavad reedel mitu riiki, et saadavad Ukrainasse Leopardi tankid;"}, {"text_idx": "#000011", "text": "- ISW: Venemaa valmistub pikaks so\u0303jaks ning Prigoz\u030cin kritiseerib u\u0308ha enam Vene kaitseministeeriumit;"}, {"text_idx": "#000013", "text": "- Ukraina hinnangul kaotas Venemaa o\u0308o\u0308pa\u0308evas 760 so\u0303durit ja 14 suurtu\u0308kisu\u0308steemi."}, {"text_idx": "#000014", "text": "Taani saadab Ukrainale 19 Caesari haubitsat"}, {"text_idx": "#000016", "text": "\"Oleme ukrainlastega Caesaride asjus pidevalt suhelnud ja mul on hea meel, et saime Taani parlamendilt toetuse, et annetada need Ukrainale,\" u\u0308tles Taani kaitseminister Jakob Ellemann-Jensen."}, {"text_idx": "#000017", "text": "Suurbritannia saadab Ukrainale 600 Brimstone'i raketti"}, {"text_idx": "#000019", "text": "Need on moodsad laserjuhitavad raketid, mis on mo\u0303eldud vastase tankide ja soomukite ha\u0308vitamiseks. Briti armee kasutas neid rakette Afganistanis ja Liibu\u0308as."}, {"text_idx": "#000020", "text": "Leedu kaitseministri so\u0303nul teatavad reedel mitu riiki, et saadavad Ukrainasse Leopardi tankid"}, {"text_idx": "#000021", "text": "Saksamaal Ramsteini o\u0303hubaasis toimub reedel 20. jaanuaril Ukraina kontaktgrupi kohtumine, mille ka\u0308igus arutavad Ukrainale antavat relvaabi Ukraina liitlased ja partnerriigid."}, {"text_idx": "#000023", "text": "Kado\u0303rov kritiseeris taas Venemaa so\u0303java\u0308e juhtkonda"}, {"text_idx": "#000024", "text": "Ts\u030cets\u030ceenia juht Ramzan Kado\u0303rov kritiseeris taas Venemaa so\u0303java\u0308e juhtkonda. Venemaa kaitseministeerium keelas hiljuti oma so\u0303duritel habemete kandmise. Kado\u0303rov kritiseeris seda korraldust teravalt ja u\u0308tles, et see ma\u0308a\u0308rus solvab tema so\u0303dureid."}, {"text_idx": "#000026", "text": "Meedia: USA uues relvaabi paketis on Strykeri lahingumasinad, veel Bradleysid ning uued pikamaa raketid"}, {"text_idx": "#000027", "text": "USA uusimas relvaabi paketis on Strykeri lahingumasinad, kinnitasid allikad CNN-ile. Allikate kinnitusel pole so\u0303jalise abi paketi sisu lo\u0303plikult paigas, kuid see vo\u0303idakse teatavaks teha enne na\u0308dala lo\u0303ppu."}, {"text_idx": "#000029", "text": "Abipakett saab olema senistest relvaabi pakettidest suurim, koguva\u0308a\u0308rtusega 2,5 miljardit dollarit. Peale Strykerite on paketis veel ta\u0308iendavad Bradley lahingumasinaid. Stryker on ratastega ning Bradley roomikutega. Samuti antakse Ukrainale veel miinivastaseid so\u0303idukeid (MRAP - Mine-Resistant Ambush Protected), mida USA va\u0308ed kasutasid lo\u0303hkeseadeldiste suure ohu to\u0303ttu ohtralt Iraagis."}, {"text_idx": "#000030", "text": "Selles abipaketis veel ei sisaldu tanke ega pikamaa ATACMS-i rakette (lennuulatusega ligikaudu 300 kilomeetrit), kinnitasid allikad. Samas on plaanis Ukrainale anda veel HIMARS-i moona."}, {"text_idx": "#000031", "text": "Politico allikate kinnitusel antakse uuest relvaabi paketist teada reedel ning selles sisalduvad to\u0303ena\u0308oliselt GLSDB-raketid (Ground-Launched Small Diameter Bombs), mille lennuulatus on kuni 160 kilomeetrit."}, {"text_idx": "#000032", "text": "Briti meedia teatas eelmisel su\u0308gisel, et selliste rakettide andmist kaalutakse."}, {"text_idx": "#000034", "text": "GLSDB-rakettide lennuulatuses oleksid esimest korda praktiliselt kogu okupeeritud Ida-Ukraina ja osa Krimmi poolsaare po\u0303hjaosast. Esimest korda oleks Ukraina va\u0308gede laskeulatuses ka Luhanski linn ning selle u\u0308mbrus. Seni on Ukraina suutnud ru\u0308nnata ainult neid sihtma\u0308rke, mis asuvad Donetski la\u0308histel, kuna linn on rindejoonele va\u0308ga la\u0308hedal."}, {"text_idx": "#000035", "text": "No\u0303nda nagu GMLRS-i rakette saavad va\u0308lja tulistada nii HIMARS-i mitmikraketiheitjad kui ka roomikutega M270 on need senise info kohaselt kasutatavad mo\u0303lema platvormiga."}, {"text_idx": "#000037", "text": "Saksamaa ei saada Ukrainale enda Leopard 2 tanke ega luba enda Leopard 2 tanke Ukrainale saata liitlastel, kes on valmis neid andma enda varudest, teatas Saksa valitsusallikatele tuginedes The Wall Street Journal."}, {"text_idx": "#000040", "text": "USA kaitsepoliitika valdkonna asekaitseminister Colin Kahl kinnitas kolmapa\u0308eval, et USA ei anna enda Abramsi tanke Ukrainale, kuid need on kallid, keerulised, no\u0303udliku va\u0308ljao\u0303ppega ja neid on raske hooldada. Kahli so\u0303nul ei taha Pentagon anda Ukrainale varustust, mida nad ei saa ise remontida, varustada ega pikas plaanis majanduslikult u\u0308lal pidada."}, {"text_idx": "#000042", "text": "USA ko\u0303rgetasemelise kaitsevaldkonna eksperdi kinnitusel sobib Ukrainale Leopard 2 paremini, kuna see on kohe saadav."}, {"text_idx": "#000043", "text": "Saksa kantsler Olaf Scholz on varem korduvalt ro\u0303hutanud, et koordineerib Saksa relvaabi andmist liitlastega ega tee u\u0308hepoolselt otsuseid."}, {"text_idx": "#000044", "text": "Euroopa parlament kutsus u\u0308les looma eritribunali, mis mo\u0303istaks Venemaa juhtkonna u\u0308le kohut"}, {"text_idx": "#000045", "text": "Euroopa parlament kutsus neljapa\u0308eval Euroopa riike u\u0308les looma eritribunali, mis mo\u0303istaks Venemaa juhtkonna u\u0308le kohut, vahendas Deutsche Welle."}, {"text_idx": "#000046", "text": "Ukraina president Volodo\u0303mo\u0303r Zelenski tervitas europarlamendi u\u0308leskutset. \"Venemaa tuleb vo\u0303tta vastutusele ja o\u0303iglus peab vo\u0303itma,\" kirjutas sotsiaalmeedias Zelenski."}, {"text_idx": "#000047", "text": "Saksamaa va\u0308lisminister Annalena Baerbock u\u0308tles esmaspa\u0308eval samuti, et rahvusvaheline u\u0308ldsus peab looma eritribunali, mis mo\u0303istaks Venemaa juhtkonna u\u0308le kohut."}, {"text_idx": "#000048", "text": "Zelenski kutsus taas la\u0308a\u0308neliitlasi u\u0308les tarnima Ukrainale rohkem relvastust"}, {"text_idx": "#000049", "text": "\"Oleme sada korda ra\u0308a\u0308kinud relvade nappusest. Me ei saa ainult vo\u0303itlusvaimu peale loota,\" u\u0308tles Ukraina president Volodo\u0303mo\u0303r Zelenski Davosi majandusfoorumil peetud videoko\u0303nes."}, {"text_idx": "#000050", "text": "Zelenski ro\u0303hutas, et Ukraina on teinud ko\u0303ik, et diplomaatia teel vabastada oma alad. Zelenski so\u0303nul vo\u0303ib peagi oodata uut Venemaa raketiru\u0308nnakut Ukraina linnade pihta."}, {"text_idx": "#000051", "text": "Zelenski kinnitas, et Ukraina tahab vabastada Venemaa poolt 2014. aastal vallutatud Krimmi poolsaare."}, {"text_idx": "#000052", "text": "\"Krimm on meie meri ja meie ma\u0308ed. Andke meile oma relvad ja me saame tagasi selle, mis kuulub meile,\" u\u0308tles Zelenski."}, {"text_idx": "#000053", "text": "USA: Vene va\u0308ed ei kontrolli ta\u0308iel ma\u0308a\u0308ral Soledari, vo\u0303itlus ja\u0308tkub"}, {"text_idx": "#000054", "text": "USa rahvusliku julgeoleku no\u0303ukogu esindaja John Kirby kinnitas, et nende andmetel ei kontrolli Vene va\u0308ed veel ta\u0308iel ma\u0308a\u0308ral Soledari ning lahingud linna pa\u0308rast veel ka\u0308ivad, teatas Ukrinform."}, {"text_idx": "#000056", "text": "Joe Bideni administratsioon pole seni andnud Ukrainale relvastust, millega saaks Krimmi poolsaart ru\u0308nnata. Peale mitmeid kuid ko\u0303nelusi Ukraina ametiisikutega on Valge Maja mo\u0308o\u0308nnud, et Ukraina peab saama relvastuse, millega saab Krimmi ru\u0308nnata ja seda isegi siis, kui selline samm vo\u0303ib konflikti eskaleerida, vahendas The New York Times."}, {"text_idx": "#000057", "text": "Krimmi poolsaarel asub ku\u0308mneid tuhandeid Vene so\u0303dureid ning arvukal hulgal Vene so\u0303java\u0308ebaase. Bideni administratsiooni sees on tekkinud arusaam, et kui Ukraina va\u0308ed suudavad ohustada Venemaa kontrolli Krimmi u\u0308le, siis see paneb ukrainlased tulevikus Venemaa suhtes palju paremasse la\u0308bira\u0308a\u0308kimiste positsiooni kui kunagi toimuvad rahuko\u0303nelused."}, {"text_idx": "#000058", "text": "USA valitsuses on va\u0308henenud ka hirm, et Kreml kasutaks Ukraina vastu taktikalisi tuumarelvi, kuigi risk pole ta\u0308iel ma\u0308a\u0308ral kadunud."}, {"text_idx": "#000059", "text": "Ukrainlased on siiani USA valitsusele ro\u0303hutanud, et Venemaa kasutab Krimmi teiste Ukraina vastu suunatud so\u0303jaliste operatsioonide la\u0308biviimiseks, misto\u0303ttu on vajalik ru\u0308nnata seal asuvaid Vene so\u0303jalisi rajatisi."}, {"text_idx": "#000060", "text": "Kontroll Krimmi poolsaare u\u0308le vo\u0303imaldas Vene va\u0308gedel tungida kiirelt ta\u0308ieulatusliku invasiooni alguses Lo\u0303una-Ukrainasse, to\u0303i esile u\u0308ks USA ametiisik."}, {"text_idx": "#000061", "text": "Lehe kinnitusel kohtuvad USA ja Ukraina so\u0303japlaneerijad sel na\u0308dalal Saksamaal, et Ukraina ja\u0308rgmist vastupealetungi la\u0308bi ma\u0308ngida."}, {"text_idx": "#000062", "text": "Ukraina valitsus kardab, et Ukraina ei suuda riigina ellu ja\u0308a\u0308da, kui Venemaa pommitamine ja\u0308tkub veel aastaid ning seega ei ja\u0308a\u0308 neil muud u\u0308le, kui ru\u0308nnata Krimmi poolsaart. USA allikate hinnangul ei suuda Ukraina va\u0308ed veel Krimmi tagasi vallutada, kuid suudavad selle hoidmise Venemaa jaoks keeruliseks muuta."}, {"text_idx": "#000064", "text": "Ukraina tankikomando\u0308r: Vene T-90 maha vo\u0303tmiseks on vaja kolme Ukraina tanki vo\u0303i head o\u0303nne"}, {"text_idx": "#000065", "text": "U\u0308he Ukraina tankikompanii komando\u0308r u\u0308tles intervjuus The Timesile, et Venemaa T-90 tanki ei tasu alahinnata ning selle vastu minnes peab olema kas arvuline u\u0308lekaal (kolm tanki u\u0308he vastu) vo\u0303i va\u0308ga hea o\u0303nn."}, {"text_idx": "#000066", "text": "Vene T-90 tank vo\u0303eti Venemaal kasutusele peale No\u0303ukogude Liidu kollapsit ning Vene relvajo\u0303ududes on neid piiratud hulgal. Samuti on seda tu\u0308u\u0308pi tanke eksporditud eri riikidele. Tank arendati va\u0308lja T-72 baasil."}, {"text_idx": "#000068", "text": "Rahvusvahelise so\u0303jauuringute instituudi (ISW) hinnangul na\u0308itab kolmapa\u0308evane Vene presidendi Vladimir Putini ko\u0303ne Leningradi blokaadi aastapa\u0308eval, et ta pole enam kindel oma vo\u0303imes Vene inforuumi kujundada."}, {"text_idx": "#000069", "text": "Putin kordas ko\u0303nes oma vanu klis\u030ceesid ning ei teatanud u\u0308hestki uuest algatusest ega mobilisatsioonist, mida mitmed Vene so\u0303jablogijad varem arvasid."}, {"text_idx": "#000070", "text": "Mo\u0303ttekoda ro\u0303hutas, et Putin on loobunud mitmest vo\u0303imalusest avalikult so\u0303na vo\u0303tta, na\u0308iteks ei pidanud ta oma tavapa\u0308rast ko\u0303ne Vene Fo\u0308deratsioonino\u0303ukogule."}, {"text_idx": "#000071", "text": "ISW analu\u0308u\u0308tikute hinnangul pu\u0308u\u0308ab Putin u\u0308ha enam ma\u0308ssida oma \"so\u0303jalist erioperatsiooni\" Teise maailmaso\u0303ja mu\u0308toloogiasse, et suurendada Vene inimeste toetust so\u0303jale Ukraina vastu."}, {"text_idx": "#000072", "text": "ISW ro\u0303hutab, et Vene valitsus eitab ja\u0308tkuvalt Ukraina riigi suvera\u0308a\u0308nsust ning on sisuliselt va\u0308listanud Ukrainaga la\u0308bira\u0308a\u0308kimised, ro\u0303hutades vajadust pidada ko\u0303nelusi hoopis la\u0308a\u0308neriikidega, kes nende so\u0303nul Ukrainat kontrollivad."}, {"text_idx": "#000073", "text": "Mo\u0303ttekoda to\u0303i ka esile, et Vene palgaso\u0303durite grupeeringu Wagner asutaja Jevgeni Prigoz\u030cin on muutunud Vene kaitseministeeriumi kritiseerimisel u\u0308ha julgemaks."}, {"text_idx": "#000074", "text": "Prigoz\u030cin na\u0308iteks kritiseeris Vene kaitseministeeriumi no\u0303uet mitte kasutada rindejoone la\u0308histel isiklikke elektroonilisi seadmeid. Samuti kaitses Prigoz\u030cin neid Vene so\u0303dureid, kes ei ja\u0308rgi kaitseministeeriumi no\u0303uet habe a\u0308ra ajada. Wagneri asutaja juhtis ta\u0308helepanu, et habe on moslemitele ja o\u0303igeusku ja\u0308rgivatele meestele ajalooliselt tavapa\u0308rane ning telefonid ja nutitahvlid on rindel infovahetuseks vajalikud."}, {"text_idx": "#000076", "text": "U\u0308hendkuningriigi kaitseministeeriumi luureu\u0308levaate kohaselt kaalub Venemaa va\u0308iksel hulgal T-14 Armata tankide saatmist Ukraina rindele. Detsembri lo\u0303pus oli T-14 tanke na\u0308ha va\u0308ljao\u0303ppel Lo\u0303una-Venemaal rajatises, mida seostatakse Ukrainas toimuvate so\u0303jaliste operatsioonidega."}, {"text_idx": "#000077", "text": "Latest Defence Intelligence update on the situation in Ukraine - 19 January 2023 Find out more about the UK government's response: #StandWithUkraine /VWcroX4ASx"}, {"text_idx": "#000078", "text": "Britid ro\u0303hutavad, et ka Vene meedias va\u0308idetakse, et T-14 tanke valmistatakse ette rindele saatmiseks."}, {"text_idx": "#000079", "text": "T-14 tankide saatmine Ukrainasse on Venemaa jaoks ko\u0303rge riskiga otsus. 11 aastat arenduses olnud tanki kasutusele vo\u0303tmine korduvalt veninud ja tootmine takerdunud. Samuti on selle tanki kasutuselevo\u0303tmine logistiliselt keeruline, kuna T-14 on suurem ja raskem kui teised Venemaa relvajo\u0303udude kasutuses olevad tankid."}, {"text_idx": "#000080", "text": "Juhul kui T-14 saadetakse rindele Ukraina vastu, siis tehakse seda po\u0303hiliselt propaganda eesma\u0308rgil."}, {"text_idx": "#000081", "text": "U\u0308ks T-14 tank ja\u0308i 2015. aastal Punasel va\u0308ljakul ootamatult keset paraadi seisma."}, {"text_idx": "#000082", "text": "Ukraina hinnangul kaotas Venemaa o\u0308o\u0308pa\u0308evas 760 so\u0303durit ja 14 suurtu\u0308kisu\u0308steemi"}, {"text_idx": "#000083", "text": "Ukraina kaitsejo\u0303udude peastaap avaldas neljapa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000085", "text": "- mobiilsed raketilaskesu\u0308steemid (MLRS) 442 (+0)"}, {"text_idx": "#000086", "text": "- operatiivtaktikalised droonid 1882 (+6);"}, {"text_idx": "#000087", "text": "- autod ja muud so\u0303idukid, sealhulgas ku\u0308tuseveokid umbes 4896 (+7);"}, {"text_idx": "#000088", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000090", "text": "Prantsusmaa kaalub Ukrainale Leclerci tankide andmist"}, {"text_idx": "#000091", "text": "Eesti annab Ukrainale seni suurima koguse so\u0303jalist abi"}, {"text_idx": "#000092", "text": "Alpi kahevo\u0303istluse kuld la\u0308ks Federica Brignonele"}, {"text_idx": "#000095", "text": "\"Saabastega kass: Viimane soov\" hoiab kohta Eesti kinolevi tipus"}, {"text_idx": "#000096", "text": "Eesti kurlingupaar saavutas MK-etapil neljanda koha"}, {"text_idx": "#000097", "text": "Tu\u0308rgis ja Su\u0308u\u0308rias on mitme tugeva maava\u0308rina to\u0303ttu hukkunud u\u0308le 1900 inimese"}, {"text_idx": "#000098", "text": "Kontaveit tuli Abu Dhabis raskest seisust va\u0308lja ja pa\u0308a\u0308ses teise ringi"}, {"text_idx": "#000100", "text": "CNN: Ukraina va\u0308ed valmistuvad karmiks kevadeks"}, {"text_idx": "#000102", "text": "Tarmu Tammerk: valimiste kajastamisest ERR-is"}, {"text_idx": "#000103", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000105", "text": "Times: Kreml muretseb, et marurahvuslased vo\u0303ivad teha riigipo\u0308o\u0308rde"}, {"text_idx": "#000106", "text": "Luurejuht Budanov saab Ukraina uueks kaitseministriks"}, {"text_idx": "#000107", "text": "So\u0303ja: 346. pa\u0308ev: Zelenski so\u0303nul muutub olukord rindel raskemaks"}, {"text_idx": "#000108", "text": "Vo\u0303lgnikest Vene kodanike korterite vo\u0303o\u0303randamine muutus lihtsamaks"}, {"text_idx": "#000109", "text": "Uibo sai kodusel vo\u0303istlusel teise koha, norralaselt vo\u0303imas isiklik rekord"}, {"text_idx": "#000110", "text": "Ku\u0308tteo\u0303li kogunud Utilitas peab to\u0303ena\u0308oliselt gaasile u\u0308le minema"}, {"text_idx": "#000111", "text": "Esmaspa\u0308ev tuleb sajuta ja temperatuur to\u0303useb plusspoolele"}, {"text_idx": "#000112", "text": "Mihkelsi meeskonnakaaslane vo\u0303itis Valencia velotuuri viimase etapi, eestlane so\u0303itis barja\u0308a\u0308ridesse"}, {"text_idx": "#000115", "text": "Maa moodi planeet tiirleb eluvo\u0308o\u0308ndis, meie la\u0308hedal"}, {"text_idx": "#000117", "text": "Toomas Lunge: teenetema\u0308rk teeb mulle va\u0308ga palju ro\u0303o\u0303mu"}, {"text_idx": "#000118", "text": "Presidendilt pa\u0308lvisid teenetema\u0308rgi ka mitmed ERR-i to\u0308o\u0308tajad"}, {"text_idx": "#000119", "text": "Beyonce'ist sai maailmas enim Grammy auhindu vo\u0303itnud artist"}, {"text_idx": "#000121", "text": "Gaasinappuse ajal po\u0303levkivio\u0303lile ajutise loa saanud kaugku\u0308tjad peavad taas gaasi ostma"}, {"text_idx": "#000123", "text": "USA tulistas alla oma o\u0303huruumis hulkuva Hiina o\u0303hupalli"}]